पाएं अपने शहर की ताज़ा ख़बरें और फ्री ई-पेपरडाउनलोड करें
18 साल से अधिक उम्र के लोगों के टीकाकरण का गुरुवार को दूसरा दिन था। अभी सिर्फ एक केंद्र झाबुआ में है। आने वाले दिनों में केंद्र बढ़ाए जाएंगे। अभी हर दिन 100 लोगों के स्लॉट बुक किए जा रहे हैं। लेकिन दो दिन में 7 डोज बेकार हो गए।
इसके पीछे कारण ये कि कुछ लोग स्लॉट बुक करने के बावजूद नहीं पहुंंचे, कुछ से संपर्क नहीं हो पाया और कुछ या ताे पिछले दिनों तक खुद संक्रमित थे, या संक्रमित के संपर्क में अभी हैं। अभी जो ऑनलाइन सिस्टम है, उसके कारण उनके बुक कराए स्लॉट के डोज किसी ओर को भी नहीं लगाए जा सकते। ऐसे में डोज खराब हाे रहे हैं।
जिला टीकाकरण अधिकारी डॉ. राहुल गणावा ने बताया, गुरुवार को दोपहर तक ही 96 लोगों को डोज लगा दिए गए। सुबह से ही उत्साह के साथ युवा पहुंचे। एक व्यक्ति कोरोना संक्रमित के संपर्क में था, इसलिए टीका नहीं लगाया गया। दो लोगों को फोन लगाने पर बताया कि शहर से बाहर हैं। एक को कॉल नहीं लग पाया। ये 4 डोज दूसरे लोगों को लगाए जा सकते थे। वहीं जो कोरोना संक्रमित हैं, उनके लिए तय है कि रिपोर्ट निगेटिव आने के कम से कम 4 सप्ताह बाद उनका टीकाकरण किया जा सकता है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn